برزیلیا پرزیدنتی لوئیز ایناسیو لولا داسیلوا بازار ارته‌سی ونزوئلا-نین بریکس-ا (برزیلیا، روسیا، هیندوستان، چین و گونئی افریقانین قوشولدوغو تشکیلات) قوشولماسی‌نین طرفداری اولدوغونو بیلدیریب.
بو باره‌ده برزیلیا پرزیدئنتی ونزوئلا پرزیدنتی نیکولاس مادورو ایله کئچیردیگی مطبوعات کنفرانسیندا دئییب: "بریکس-ا قوشولماق ایسته‌ین اؤلکه‌لرله باغلی چوخ‌لو تکلیف‌لر وار. بیز بونو موذاکیره ائدجییک، رسمی مراجعت اولارسا، باخیب قرار وئرجییک. اگر منیم فیکریمله ماراق‌لانیرسینیزسا، من بونون طرفدارییام".
ونزوئلا لیدری اؤز نؤوبه‌سینده اؤلکه‌سی‌نین "بئش‌لیک"ا قوشولماق ایسته‌دیگینی بیلدیریب و قئید ائدیب کی، بیرلیک فرق‌لی دونیا نیظامی ایسته‌ین اؤلکه‌لری اؤزونه جلب ائدن آهن ربایا چئوریلیب. "اگر بیزدن سوروشسا‌لار کی، ونزوئلا  نه واختسا بریکس-ین بیر حیسه‌سی اولماق ایستییر، بلی، بیز تشکیلاتین بیر حیسه‌سی اولماق و دییشن دونیا دوزنی ایله آیاق‌لاشماق ایستییریک"، - دئیه مادورو سؤیله‌ییب.
